Aigner-Schanze

Aigner-Schanze (norsk: Aigner-bakken), offisielt Energie AG-Skisprung Arena, er et skihoppanlegg i Hinzenbach i Østerrike. Anlegget består av fire hoppbakker med størrelse K85 (HS90), K40, K20 og K12. Det er eid av Union Volksbank Hinzenbach. Alle bakkene har plastdekke til sommerbruk. Ovarennet i K85-bakken har keramikkspor, men kan også brukes med kunstfrosset isspor. Normalbakken hadde renn i Sommer Grand Prix høsten 2011 og er blitt brukt i verdenscupen for kvinner siden 2012.

Anerkjent bakkerekord i K85-bakken er 98 meter, satt av Sara Takanashi (Japan) i verdenscupen 7. februar 2016. Markus Eggenhofer (Østerrike) hoppet 100 meter 6. februar 2011. I K40-bakken er rekorden 46 meter (Stefan Hayböck, 2006), i K20-bakken 22 meter (Tymoteusz Cienciała (Polen), 18. juni 2017).

Historie
Den første hoppbakken i Hinzenbach ble bygd vinteren 1932/33. Mot slutten av tiåret ble den flyttet til et område ved Aigner-sagbruket, der dagens anlegg fremdeles ligger. Bakken måtte oppgis i 1953, og en mindre treningsbakke ble bygd et annet sted, før en ny K40-bakke kunne tas i bruk i 1958.

Skiklubben Union Volksbank Hinzenbach ble stiftet i 1977; leder var Josef Rathmayr, far til den senere kjente skihopperen Werner Rathmayr. Hoppbakken, da med størrelse K45, fikk plastdekke i 1980. Den ble imidlertid stengt i 1989, fordi den ikke oppfylte de gjeldende krav til en slik bakke. Den ble modernisert i 1996, og samtidig ble det bygd en K20-bakke som fikk plastmatter i 1998. Anlegget ble utstyrt med flomlys i 1999, og samme år startet Hinzenbach sammen med Bischofshofen og Reit im Winkl og Berchtesgaden i Tyskland ei sommerhoppuke for barn.

Byggingen av normalbakken startet våren 2006, og samtidig ble de mindre bakkene i anlegget også ombygd og modernisert. En storm med kraftig regn i august 2008 skadet de minste bakkene og forsinket byggingen av normalbakken. K85-bakken ble åpnet i oktober 2010. Byggingen av hoppanlegget ble 360 % dyrere enn opprinnelig planlagt, og ble kritisert av delstatsrevisjonen i Oberösterreich.

Etter at FIS i 2017 justerte reglene for fastsettelse av K-punkt og bakkestørrelse, ble bakkestørrelsen redusert fra 94 til 90 meter.Skisprungschanzen: Hinzenbach (arkivert 22. april 2017 av Internet Archive)FIS: Homologated Jumping Hills  (28. desember 2017, besøkt 15. januar 2018)Skisprungschanzen: FIS Ski Jumping Hill Committee adapts rule: Higher security standards effect hill data (15. august 2017, besøkt 15. januar 2018)

Viktige renn
Kvinner
 Dato Vinner  Andre Tredje Type renn 4. februar 2012  Daniela Iraschko  Sarah Hendrickson  Katja Požun Verdenscup 5. februar 2012  Daniela Iraschko  Sarah Hendrickson  Lindsey Van Verdenscup 1. februar 2014  Sara Takanashi  Daniela Iraschko-Stolz  Maja Vtič Verdenscup 2. februar 2014  Sara Takanashi  Daniela Iraschko-Stolz  Julia Kykkänen Verdenscup 31. januar 2015  Daniela Iraschko-Stolz  Carina Vogt  Sara Takanashi Verdenscup 1. februar 2015  Carina Vogt  Daniela Iraschko-Stolz  Špela Rogelj Verdenscup 6. februar 2016  Sara Takanashi  Daniela Iraschko-Stolz  Maren Lundby Verdenscup 7. februar 2016  Sara Takanashi  Daniela Iraschko-Stolz  Jacqueline Seifriedsberger Verdenscup 4. februar 2017  Sara Takanashi  Katharina Althaus  Carina Vogt Verdenscup 5. februar 2017  Sara Takanashi  Carina Vogt  Maren Lundby Verdenscup

Referanser

Eksterne lenker
Union Volksbank Hinzenbach
Union Volksbank Hinzenbach: Chronik (flere sider, besøkt 10. september 2011)
Union Volksbank Hinzenbach: Vereinsgeschichte
Union Volksbank Hinzenbach: Geschichte des Schanzenbaues
Union Volksbank Hinzenbach: Die Anlage (besøkt 10. september 2011)
Skisprungschanzen-Archiv: Hinzenbach (besøkt 10. september 2011)
Skisprungschanzen-Archiv: Ski jump at Hinzenbach inaugurated (11. oktober 2010, besøkt 10. september 2011)
Oberösterreichische Nachrichten: Rechnungshof: Sprungschanze in Hinzenbach zu groß und zu teuer (24. august 2011)

Kategori:Hoppbakker i Østerrike
Kategori:Oberösterreich
Kategori:Byggverk fullført i 2010
Kategori:2010 i Østerrike